
DESCRIPCIÓ DE LA BONA PRÀCTICA 

1. DESTINATARIS: Alumnes dels tres grups de 1r d’ESO i alumnes de l’aula d’acollida.

2. OBJECTIUS: Acostumar els alumnes que els llibres de lectura han de formar part de la seva pràctica quotidiana com a estudiants i enfortir l’hàbit de la lectura silenciosa en un àmbit comunitari.

3. DESENVOLUPAMENT DE L’EXPERIÈNCIA: Al llarg del 2n i del 3r trimestre del curs 2007-2008 de manera experimental, amb l’objectiu de continuar-la i fer-la extensiva a altres nivells educatius al curs vinent.

4. TEMPORITZACIÓ: Una hora (rotativa) de lectura a la biblioteca setmanalment.

5. RECURSOS HUMANS I MATERIALS: Recursos humans: els lectors (alumnes de 1r d’ESO i de l’aula d’acollida) i el professorat de les diferents matèries que deixen de fer classe de la seva matèria en benefici de l’experiència de lectura. Recursos materials: llibres de la biblioteca i quadern per anotacions amb el títol de “Diari de lectura”.

6. DIFICULTATS D’APLICACIÓ O ASPECTES NO PREVISTOS I SOLUCIONS ADOPTADES: No hem tingut grans dificultats tot i que caldria ampliar els diferents recursos de lectura per l’alumnat nouvingut ( llibres de lectura fàcil, contes, faules, còmics, revistes, etc...) .  Els alumnes han acceptat fàcilment la proposta i fins tot, com ells tenien el calendari, li recordaven al professor, si calia, quan tocava lectura. Inicialment, havíem pensat que s’havien de llegir almenys tres llibres: un en català, un altre en castellà i un altre en anglès. S’han sobrepassat els llibres llegits en català i en castellà, i en canvi no hem acabat de concretar les lectures en anglès. 

7. CRITERIS D’AVALUACIÓ: En acabar el curs, hem de revisar tots els quaderns de lectura per veure quants llibres ha llegit cada alumne. A més caldrà passar un qüestionari valoratiu tant al professorat com a l’alumnat.

VALORACIÓ I CONCLUSIONS 

De moment portem quatre mesos i l’experiència és positiva. Creiem que el curs vinent serà molt millor si la fem extensiva a altres nivells educatius i si comencem a practicar-la des del començament de curs amb llibres triats amb més rigor, i prenent en consideració els comentaris que els lectors n’hagin fet al quadern de lectura.

